
Doamnei deputat Raluca Turcan 
Preşedintele Comisiei pentru cultură, arte mijloace de informare în masă
AVIZ

asupra proiectului de Lege pentru aprobarea Ordonanţei Guvernului 
nr. 25/2006 privind întărirea capacităţii administrative a 
Oficiului Român pentru Drepturile de Autor
În conformitate cu prevederile art.95 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor proiectul de Lege pentru aprobarea Ordonanţei Guvernului nr. 25/2006 privind întărirea capacităţii administrative a Oficiului Român pentru Drepturile de Autor, P.L. X-238/05.04.2006.
Potrivit prevederilor art.61 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 6 iunie 2006. Ţinând cont de avizul favorabil al Consiliului Legislativ nr.128/26.01.2006, în urma dezbaterilor, membrii comisiei au hotărât, cu unanimitate de voturi a membrilor prezenţi, avizarea favorabilă a proiectului de lege cu amendamentele anexate.
PREŞEDINTE,


           
dr. Varujan Pambuccian

I. Amendamente admise

În urma dezbaterii, Comisia propune admiterea proiectului de lege cu următoarele amendamente:

	Nr.

crt.
	Text ordonanţă
	Text Senat
	Text propus de Comisii
(autorul amendamentului)
	Motivarea amendamentelor propuse

	1. 
	
	Articol unic. – Se aprobă Ordonanţa Guvernului nr.25 din 26 ianuarie 2006 privind întărirea capacităţii administrative a Oficiului Român pentru Drepturile de Autor, adoptată în temeiul art.1 pct.VII.11 din Legea nr.404/2005 privind abilitarea Guvernului de a emite ordonanţe, publicată în Monitorul Oficial al României, Partea I, nr.84 din 30 ianuarie 2006.
	Articol unic. – Se aprobă Ordonanţa Guvernului nr.25 din 26 ianuarie 2006 privind întărirea capacităţii administrative a Oficiului Român pentru Drepturile de Autor, adoptată în temeiul art.1 pct.VII.11 din Legea nr.404/2005 privind abilitarea Guvernului de a emite ordonanţe, publicată în Monitorul Oficial al României, Partea I, nr.84 din 30 ianuarie 2006, cu următoarele modificări şi completări:

(Comisia)
	Pentru respectarea normelor de tehnică legislativă

	2. 
	Art. 2. - În sensul prezentei ordonanţe, termenii şi expresiile de mai jos au următorul înţeles:
a) registru naţional - instrument unitar de evidenţă, la nivel naţional, a fonogramelor, videogramelor şi a programelor pentru calculator introduse în circuitul comercial pe teritoriul României, a marcajelor holografice aplicate pe acestea, precum şi a persoanelor fizice autorizate, asociaţiilor familiale şi a persoanelor juridice care desfăşoară activităţi cu fonograme, videograme şi programe pentru calculator pe teritoriul României;

b) distribuire - vânzarea originalului sau a copiilor unei fonograme, videograme sau a unui program pentru calculator către alţi operatori economici care au ca obiect de activitate comercializarea de astfel de produse, pe baza unui contract de distribuire;

c) comercializare - vânzarea originalului sau a copiilor unei fonograme, videograme ori a unui program pentru calculator către cumpărător;

d) multiplicare autorizată - realizarea de copii ale unei fonograme, videograme sau program pentru calculator prin replicare industrială a unei înregistrări-matriţă de către multiplicatorii autorizaţi potrivit prevederilor prezentei ordonanţe;

e) marcaj holografic - etichetă având un model unic pe teritoriul României, autorizat de Oficiul Român pentru Drepturile de Autor, care constă într-o imagine tridimensională, înseriată cu un cod alfanumeric, realizată pe suport autoadeziv şi autodistructiv;

f) copertă - ambalaj al fonogramei, videogramei sau al programului de calculator, pe care sunt prezentate elemente grafice şi informaţii pentru identificarea conţinutului şi a titularilor de drepturi;

g) licenţa programului pentru calculator - autorizarea scrisă, care însoţeşte programul pentru calculator, dată de titularul dreptului de autor privind dreptul de utilizare a acelui program.
	Nemodificat 
	1. La articolul 2, literele b), c) şi d) se modifică şi vor avea următorul cuprins:

a) nemodificat

„b) distribuire - vânzarea originalului sau a copiilor în formă tangibilă destinate a fi vândute prin intermediul spaţiilor comerciale cu existenta fizică ale unei fonograme, videograme sau a unui program pentru calculator către alţi operatori economici care au ca obiect de activitate comercializarea de astfel de produse, pe baza unui contract de distribuire;

c) comercializare - vânzarea originalului sau a copiilor în formă tangibilă destinate a fi vândute prin intermediul spaţiilor comerciale cu existenta fizică ale unei fonograme, videograme ori a unui program pentru calculator către utilizatorul final;

d) multiplicare autorizată - realizarea de copii în formă tangibilă destinate a fi vândute prin intermediul spaţiilor comerciale cu existenta fizică ale unei fonograme, videograme sau program pentru calculator prin replicare industrială a unei înregistrări-matriţă de către multiplicatorii autorizaţi potrivit prevederilor prezentei ordonanţe;”
e) nemodificat

f) nemodificat

g) nemodificat

 (Autor: V. Pambuccian)
	Este necesar să se facă  distincţia între programele de calculator ca atare (intangibile) şi copiile acestora pe suport fizic care sunt în fapt obiectul acestor reglementari. Modificarea lit. b), c) şi d) este necesară pentru corelarea cu definiţia introdusă la lit. h)


	3.
	
	
	2. La articolul 2 se introduce o nouă literă, lit.h), cu următorul cuprins: 

„h) producere - realizarea de copii în formă tangibilă destinate a fi vândute prin intermediul spaţiilor comerciale cu existenta fizică, ale unei fonograme, videograme sau program pentru calculator.”
(Autor: V. Pambuccian)
	Definiţia producţiei de programe de calculator (cu realizarea copiilor pe suport fizic acestora) este necesar sa fie introdusă în text pentru a nu se confunda această activitate cu simpla multiplicare. 



	4. 
	Art. 4. - Înregistrarea sau înscrierea în registrele naţionale prevăzute la art. 3 este obligatorie şi se efectuează pe propria răspundere a persoanelor fizice sau juridice. Înregistrarea sau înscrierea nu este constitutivă de drepturi de autor ori de drepturi conexe.
	Nemodificat 
	3.  Articolul 4 se modifică şi va avea următorul cuprins:

„Art. 4. - Înregistrarea sau înscrierea în registrele naţionale prevăzute la art. 3 lit. a), c) şi d) este obligatorie şi se efectuează pe propria răspundere a persoanelor fizice sau juridice. Înregistrarea sau înscrierea nu este constitutivă de drepturi de autor ori de drepturi conexe.”

(Autor: V. Pambuccian)
	Pentru corelare cu modificările aduse la art. 17 şi 20.

	5. 
	Art. 17. - (1) Înregistrarea sau, după caz, înscrierea în Registrul naţional al programelor pentru calculator este obligatorie pentru:

    1. persoanele fizice autorizate şi persoanele juridice care desfăşoară pe teritoriul României oricare dintre următoarele activităţi:

    a) producere de programe pentru calculator;

    b) import de programe pentru calculator;

    c) distribuire de programe pentru calculator;

    d) închiriere de programe pentru calculator;

    e) comercializare de programe pentru calculator;

    2. programele pentru calculator:

    a) produse în România şi comercializate de către comercianţi specializaţi;

    b) importate în România şi comercializate de către comercianţi specializaţi.
	Nemodificat 
	4. La articolul 17, alineatul (1) se modifică şi va avea următorul cuprins:

„Art. 17. - (1) Înregistrarea sau, după caz, înscrierea în Registrul naţional al programelor pentru calculator este obligatorie pentru persoanele fizice autorizate şi persoanele juridice care desfăşoară pe teritoriul României oricare dintre următoarele activităţi:

    a) se abrogă

    b) import de programe pentru calculator;

    c) se abrogă;
    d) închiriere de programe pentru calculator;

    e) comercializare de programe pentru calculator;

    2. se abrogă 

(Autor: V. Pambuccian)

 
	Se introduce posibilitatea opţiunii pentru producătorii şi distribuitorii de programe de calculator de a se înregistra în Registrul naţional al programelor pentru calculator. Astfel, persoanele fizice autorizate şi persoanele juridice care nu sunt interesate de înregistrare nu vor fi supuse unor penalităţi, aşa cum era posibil conform textului OG.



	6. 
	
	
	5. La articolul 17, după alineatul (1) se introduc alineatele (11), (12) şi (13) cu următorul cuprins:

(11) Persoanele fizice autorizate şi persoanele juridice care desfăşoară pe teritoriul României activităţi de producere sau distribuire de programe pentru calculator se pot înregistra sau, după caz, înscrie în Registrul naţional al programelor pentru calculator.

(12) Programele pentru calculator produse sau importate în România şi comercializate de către comercianţi specializaţi pot fi înscrise în Registrul naţional al programelor pentru calculator.

(3) În situaţia în care persoanele prevăzute la alin. (11) se înregistrează în Registrul naţional al programelor pentru calculator, sunt obligate să depună la Oficiul Român pentru Drepturile de Autor o copie a programului pentru calculator în formă tangibilă destinată a fi vândută prin spaţii comerciale cu existenţă fizică.

(Autor: V. Pambuccian)
	Pentru corelare cu modificările aduse la art. 17 alin.(1)

Persoanele fizice autorizate şi persoanele juridice care vor opta pentru înscriere, au şi obligaţia de a depune la ORDA a copiei pe suport fizic a programului respectiv, pentru a putea beneficia de toate drepturile ce decurg din înscrierea in Registrul naţional al programelor pentru calculator.

	7. 
	Art. 20. - (1) Persoanele fizice sau juridice prevăzute la art. 17 alin. (1), înregistrate în Registrul naţional al programelor pentru calculator, sunt obligate să înscrie programele pentru calculator în Registrul naţional al programelor pentru calculator, înainte de introducerea acestora în circuitul comercial.
 
	Nemodificat 
	6. La articolul 20, alineatul (1) se modifică şi va avea următorul cuprins:

Art. 20. - (1) Persoanele fizice sau juridice prevăzute la art. 17 alin. (1) precum şi cele prevăzute la art. 17 alin. (11) care au optat să se înregistreze în Registrul naţional al programelor pentru calculator, sunt obligate să înscrie programele pentru calculator în Registrul naţional al programelor pentru calculator, înainte de introducerea acestora în circuitul comercial.
(Autor: V. Pambuccian)
	Pentru corelare cu modificările aduse la art. 17.

